Mitokondriaalne Eeva

Mitokondriaalne Eeva ehk Aafrika Eeva on kõigi tänapäeva inimeste viimane ühine esivanem emaliini pidi. Ta elas umbes 200 000 aastat tagasi Aafrikas."New ‘molecular clock’ aids dating of human migration history" Leedsi Ülikool, 3. juuni 2009.

Järeldusele, et kunagi elas üks naine, kes on kõigi tänapäeva inimeste esiema, jõuti 20. sajandi lõpul mitokondriaalset DNA-d uurides. See põhineb asjaolul, et mitokondri DNA-d pärandatakse edasi vaid emaliini pidi ning see saab muutuda ainult väga harva aset leidvate juhuslike mutatsioonide tõttu. Selliste mutatsioonide toimumise kiirust on võimalik välja arvutada ja nõnda saab leida ka algpunkti ehk hetke, millal mitokondriaalne Eeva elada võis.

 Vaata ka 
 Y-kromosoomi Aadam

 Viited 

 Välislingid 
 Tiit Kändler "Eeva osutus veidi vanemaks" Eesti Päevaleht, 18. märts 1999
 Jeremy Rifkin "Me kõik põlvneme Aafrikast" Eesti Päevaleht, 1. juuni 2007

Kategooria:Geneetika